Neuvoston asetus (EY, Euratom) N:o 58/97, annettu 20 päivänä joulukuuta 1996, yritystoiminnan rakennetilastoista



Virallinen lehti nro L 014 , 17/01/1997 s. 0001 - 0024



NEUVOSTON ASETUS (EY, EURATOM) N:o 58/97, annettu 20 päivänä joulukuuta 1996, yritystoiminnan rakennetilastoista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission esittämän asetusehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että 1) sisämarkkinoilla tapahtuvassa sisäisestä kaupasta 14 päivänä marraskuuta 1989 antamassaan päätöslauselmassa (4) neuvosto pyysi komissiota etenkin parantamaan kauppaa koskevia tilastoja saattamalla ne sopusointuun yhteisön määritelmien kanssa ja tarpeen mukaan lisäämään tällaisten tietojen toimittamista Euroopan yhteisöjen tilatoimistolle, 2) päätöksellä N:o 92/326/ETY (5) neuvosto vahvisti kaksivuotiskaudelle 1992-1993 ohjelman palveluja koskevien eurooppalaisten tilastojen kehittämiseksi; tähän ohjelmaan sisältyy yhdenmukaistettujen tilastojen laatiminen kansallisella ja alueellisella tasolla, erityisesti kaupan ja jakelun alalla, 3) direktiivillä N:o 78/660/ETY (6) neuvosto vahvisti toimenpiteet, joiden tarkoituksena on parantaa niiden kansallisten säännösten yhteensovittamista, jotka koskevat tietyn tyyppisten yhtiöiden vuosittaisten tilinpäätösten ja vuosikertomusten sisältöä, esitystapaa ja niiden julkaisemista sekä niissä käytettäviä arviointimenetelmiä, 4) yhteisössä on tällä välin tapahtunut merkittävää yhdentymiskehitystä; uusi talous-, kilpailu-, sosiaali-, ympäristö- ja yrityspolitiikka ja näihin liittyvät suuntaviivat edellyttävät asianmukaisiin tilastoihin perustuvia aloitteita ja päätöksiä; yhteisön lainsäädännössä tai eri jäsenvaltioissa saatavissa oleva tieto on riittämätöntä tai tarkoitukseen sopimatonta tai se ei ole riittävän vertailukelpoista ollakseen luotettava perusta komission työlle, 5) päätöksellä N:o 93/379/ETY (7) neuvosto vahvisti monivuotisen yhteisön toimenpideohjelman ensisijaisten toiminta-alueiden vahvistamiseksi sekä yrityspolitiikan jatkuvuuden ja lujittamisen varmistamiseksi yhteisössä, erityisesti pienissä ja keskisuurissa yrityksissä; tilastoja, erityisesti kaikkien alojen yritysten osalta vertailukelpoisia tilastoja, yritysten välisiä kansallisia ja kansainvälisiä alihankintasuhteita koskevia tilastoja sekä parempia pieniä ja keskisuuria yrityksiä koskevia tilastoja tarvitaan, jotta voidaan arvioida mainitussa päätöksessä asetettujen tavoitteiden saavuttamiseksi toteutettujen toimenpiteiden vaikutusta; velvollisuudesta toimittaa näitä tilastoja ei saa aiheutua kohtuuttomia kustannuksia pienille ja keskisuurille yrityksille, 6) päätöksellä N:o 93/464/ETY (8) neuvosto vahvisti ensisijaisia toimenpiteitä tilastotietojen alalla koskevan puiteohjelman vuosiksi 1993-1997, 7) yritysten käyttäytymisestä, erityisesti niiden tutkimus-, kehittämis- ja innovaatiotoiminnasta, ympäristönsuojelusta, investoinneista, ympäristöliiketoiminnasta, matkailusta ja huipputeknologian toimialoista tarvitaan tilastoja; yhteisön kehitys ja sisämarkkinoiden toiminta lisäävät tarvetta saada ansiorakennetta, työvoimakustannuksia ja yritysten koulutustoimintaa koskevia vertailukelpoisia tietoja, 8) tarvitaan täydellisiä ja luotettavia tilastotietoja, jotta on mahdollista soveltaa asianmukaisesti markkinahintaisen bruttokansantuotteen muodostamisen yhdenmukaistamisesta 13 päivänä helmikuuta 1989 annettua neuvoston direktiiviä N:o 89/130/ETY, Euratom (9), 9) eurooppalaisen kansantalouden tilinpitojärjestelmän (EKT) mukainen kansantalouden tilinpito ja aluetilinpito edellyttävät vertailukelpoisten, täydellisten ja luotettavien tilastotietojen kehittämistä, 10) tarvitaan alueellisia indikaattoreita ja tilejä, 11) komissio tarvitsee kattavaa, ajan tasalla olevaa, luotettavaa ja vertailukelpoista tietoa yhteisössä toimivien yritysten rakenteesta, toiminnoista, kilpailukyvystä ja tuloksista voidakseen suorittaa sille perustamissopimuksella annetut, erityisesti sisämarkkinoihin liittyvät tehtävät, 12) standardointia tarvitaan taloudellista lähentymistä koskevan tiedontarpeen tyydyttämiseksi yhteisössä, 13) yritykset ja niiden ammatilliset yhteenliittymät tarvitsevat tällaisia tietoja, jotta ne voivat tuntea markkinansa ja verrata toimintojaan ja tuloksiaan kilpailijoidensa toimintoihin ja tuloksiin alueellisella, kansallisella ja kansainvälisellä tasolla, 14) yhdenmukaistettujen tietojen tuottamisen mahdollistavat yhteiset tilastointinormit voidaan luoda tehokkaasti ainoastaan yhteisön tasolla; tällaiset normit pannaan täytäntöön kaikissa jäsenvaltioissa virallisten tilastojen laatimisesta vastaavien laitosten ja toimielinten toimivallalla, 15) paras menetelmä yhteisön alueella toimivien yritysten rakenteen, toimintojen, kilpailukyvyn ja tulosten arvioimiseksi on laatia tilastoja yhteisten menetelmiä koskevien periaatteiden ja yhteisten ominaisuustietoja koskevien määritelmien mukaisesti; yhdenmukaistettuja tilastoja voidaan tehdä niin luotettavasti, nopeasti, joustavasti ja yksityiskohtaisesti kuin komission ja yritysten tarpeet edellyttävät ainoastaan laatimalla niitä yhdenmukaisella tavalla, 16) toimialayksikön (TAY) määritelmä vastaa yhtä tai useampaa yrityksen operatiivista alaosastoa; toimialayksikön toiminnan seuraamiseksi yrityksellä täytyy olla tietojärjestelmä, jonka avulla kustakin toimialayksiköstä voidaan esittää tai laskea ainakin tuotannon arvo, välituotekäytöt, henkilöstökulut, käyttökate, henkilöstön määrä ja kiinteän pääoman bruttomuodostus; toimialayksiköt, jotka kuuluvat tiettyyn luokkaan Euroopan yhteisön tilastollisessa toimialaluokituksessa (NACE REV 1), saavat valmistaa muita kuin niiden toimintaa luonnehtivan homogeenisen luokan tuotteita niihin liitettyjen sellaisten sivutoimintojen avulla, joita ei voida eritellä saatavilla olevien kirjanpitoon liittyvien asiakirjojen perusteella; voidaan siis päätellä, että yritys ja toimialayksikkö ovat sama asia, kun yrityksen on mahdotonta esittää tai laskea edellä lueteltuja nimikkeitä koskevia tietoja yhden tai useamman alaosaston osalta, 17) yhteisön järjestelmässä laadittujen tilastotietojen laadun on oltava hyväksyttävä, ja tämän laadun sekä siitä aiheutuvan rasitteen on oltava vertailukelpoisia eri jäsenvaltioiden välillä; sen vuoksi on yhteisesti vahvistettava perusteet, joiden avulla nämä vaatimukset voidaan täyttää, 18) on yksinkertaistettava yritysten, erityisesti pienten ja keskisuurten yritysten, hallinnollisia menettelyjä muun muassa edistämällä tietojen keruuseen ja tilastojen laatimiseen käytettävää uutta tekniikkaa; voi edelleenkin olla tarpeen kerätä yritystilastojen laatimiseen tarvittavat tiedot suoraan yrityksiltä käyttämällä menetelmiä ja tekniikkaa, joilla varmistetaan tietojen kattavuus, luotettavuus ja ajantasaisuus aiheuttamatta kyseisille osapuolille, erityisesti pienille ja keskisuurille yrityksille suhteetonta rasitetta niihin tuloksiin nähden, joita näiden tilastojen käyttäjät voivat kohtuudella odottaa, 19) allekirjoitetun palvelukauppaa koskevan yleissopimuksen (GATS) hallinto ja kehittäminen edellyttävät runsaasti tietoja sopimuspuolten markkinoiden koosta ja niiden markkinaosuuksista, 20) tarvitaan yhteinen oikeudellinen kehys kaikkien toimialojen ja kaikkien alueiden yritystilastoille, mukaan lukien ne toimialat ja alueet, joille tilastoja ei ole vielä kehitetty, 21) direktiiveissä N:o 64/475/ETY (10) ja N:o 72/221/ETY (11), joiden tavoitteena oli varmistaa tilastojen yhdenmukaisuus, ei ole voitu ottaa huomioon niiden antamisen jälkeen tapahtuneita taloudellisia ja teknisiä muutoksia, ja tämän vuoksi olisi lakattava soveltamasta niitä, ja 22) on syytä antaa komissiolle, jota päätöksellä N:o 89/382/ETY, Euratom (12) perustettu Euroopan yhteisöjen tilasto-ohjelmakomitea avustaa, valtuudet toteuttaa tämän asetuksen soveltamista koskevia toimia, jotta tietojen keräämistä ja tilastoimista sekä tulosten käsittelemistä ja toimittamista koskevia sääntöjä voitaisiin täsmentää, ON ANTANUT TÄMÄN ASETUKSEN: 1 artikla Tämän asetuksen tarkoituksena on määrittää yhteinen järjestelmä yhteisössä toimivien yritysten rakennetta, toimintoja, kilpailukykyä ja tuloksia koskevien yhteisön tilastojen keräämiselle, laatimiselle, toimittamiselle ja arvioinnille. 2 artikla Tilastojen laatimisen tarkoituksena on erityisesti selvittää: i) yritysten toimintojen rakennetta ja kehitystä, ii) käytettyjä tuotannontekijöitä samoin kuin muita yritysten toimintojen, tulosten ja kilpailukyvyn mittaamisen mahdollistavia tekijöitä, iii) yritysten ja markkinoiden alueellista, kansallista, yhteisön tasoista ja kansainvälistä kehitystä, iv) yritysten käyttäytymistä, v) pieniä ja keskisuuria yrityksiä, vi) yritysten erityispiirteitä, jotka liittyvät tiettyihin toimintojen ryhmityksiin. 3 artikla 1. Tämän asetuksen soveltamisalaan kuuluu kaikki markkinaehtoinen toiminta Euroopan yhteisön tilastollisen toimialaluokituksen (NACE REV 1) pääluokissa C-K sekä M-O. 2. Asetuksen soveltamisalaan kuuluvat tilastoyksiköistä yhteisön tuotantojärjestelmän havainnointia ja analyysiä varten 15 päivänä maaliskuuta 1993 annetun neuvoston asetuksen (ETY) N:o 696/93 (13) liitteessä olevassa I jaksossa luetellut tilastoyksikkötyypit, jotka luokitellaan johonkin 1 kohdassa tarkoitettuun toimintaan. Erityisten yksiköiden käyttö tilastoja laadittaessa eritellään tämän asetuksen liitteissä. 4 artikla 1. Tilastot, jotka laaditaan 2 artiklassa määritellyiltä alueilta, ryhmitellään moduuleiksi. Moduulit määritellään liitteissä. 2. Kuhunkin moduuliin on sisällytettävä seuraavat tiedot: i) 3 artiklan 1 kohdassa tarkoitettuun soveltamisalaan kuuluvat toimialat, joista tilastot on laadittava, ii) 3 artiklan 2 kohdassa tarkoitetun tilastoyksiköiden luettelon mukaiset, tilastoja laadittaessa käytettävät tilastoyksikkötyypit, iii) niiden ominaisuustietojen luettelot, joista tilastoja laaditaan 2 artiklassa tarkoitetuilta alueilta sekä näiden ominaisuustietojen viiteajanjakso, iv) yritysdemografiasta laadittavien tilastojen luettelo, v) tilastojen laatimisen aikaväli joko vuosittain tai määrävuosin. Jos tilastot laaditaan määrävuosin, ne on laadittava vähintään kerran kymmenessä vuodessa, vi) laadittavien tilastojen ensimmäisten viitevuosien aikataulu, vii) edustavuuteen ja laadunarviointiin liittyvät normit, viii) viitejakson jälkeen laskettava määräaika, jonka kuluessa tulokset on toimitettava, ix) myönnettävän siirtymäkauden sallittu enimmäispituus. 5 artikla Tämän asetuksen mukaiset moduulit ovat: - liitteessä 1 määritelty vuosittaisten rakennetilastojen yleinen moduuli, - liitteessä 2 määritelty teollisuuden rakennetilastojen yksityiskohtainen moduuli, - liitteessä 3 määritelty kaupan rakennetilastojen yksityiskohtainen moduuli, - liitteessä 4 määritelty rakentamisen rakennetilastojen yksityiskohtainen moduuli. 6 artikla 1. Jäsenvaltioiden on hankittava niiden ominaisuustietojen havainnoimiseksi tarvittavat tiedot, joiden luettelot ovat 5 artiklassa tarkoitetuissa moduuleissa. 2. Jäsenvaltiot voivat, hallinnon yksinkertaistamisen periaatetta soveltamalla hankkia tarpeelliset tiedot käyttämällä jäljempänä eriteltyjen eri lähteiden yhdistelmää: - pakolliset tutkimukset; ne oikeudelliset yksiköt, joihin jäsenvaltioiden tietojen antamiseen käyttämät tilastoyksiköt kuuluvat tai joista ne koostuvat, ovat velvollisia antamaan oikeat ja täydelliset tiedot asetetuissa määräajoissa, - muut lähteet, jotka ovat tarkkuudeltaan ja laadultaan vähintään vastaavia, - tilastolliset arviointimenetelmät, kun joitakin ominaisuustietoja ei ole havainnoitu kaikkien yksiköiden osalta. 3. Vastaajille aiheutuvan rasitteen vähentämiseksi kansallisilla viranomaisilla ja yhteisön viranomaisella on oman toimivaltansa alueella oikeus päästä käyttämään oman julkisen hallintonsa hallinnollisia tietolähteitä kunkin jäsenvaltion ja komission määrittelemissä rajoissa ja niiden määrittelemilllä ehdoilla, sikäli kuin nämä tiedot ovat tarpeellisia 7 artiklassa tarkoitettujen tarkkuusvaatimusten täyttämiseksi. 4. Jäsenvaltiot ja komissio edistävät toimivaltansa rajoissa edellytyksiä sähköisen tiedonvälityksen ja automaattisen tietojenkäsittelyn laajempaan käyttöön. 7 artikla 1. Jäsenvaltioiden on toteutettava tarvittavat toimenpiteet sen varmistamiseksi, että toimitetut tiedot kuvastavat liitteissä olevien tilastoyksikköjen perusjoukon rakennetta. 2. Laadun arviointi suoritetaan vertaamalla tietojen saatavuuden hyötyjä niiden keräämisestä aiheutuviin kustannuksiin ja erityisesti pienille yrityksille tästä aiheutuvaan rasitteeseen. 3. Jäsenvaltioiden on toimitettava komissiolle sen pyynnöstä kaikki 2 kohdassa tarkoitetun arvioinnin suorittamiseksi tarvittavat tiedot. 8 artikla 1. Jäsenvaltioiden on tuotettava kerätyistä ja arvioiduista tiedoista vertailukelpoiset tulokset jaoteltuina kunkin 5 artiklassa esitetyn moduulin luokituksen mukaisesti. 2. Yhteisön tason tilastojen laatimiseksi jäsenvaltioiden on tuotettava kansallisia osatuloksia NACE REV 1:n toimialatasojen mukaan, jotka on määrätty liitteissä olevissa moduuleissa tai määritelty 13 artiklassa säädetyn menettelyn mukaisesti. 9 artikla 1. Jäsenvaltioiden on toimitettava 8 artiklassa tarkoitetut tulokset, myös salassapidettävät tiedot, Euroopan yhteisöjen tilastotoimistolle yhteisön voimassa olevien salassapidettävien tilastotietojen toimittamista koskevien säännösten mukaisesti. Yhteisön voimassa olevia säännöksiä sovelletaan tulosten käsittelyyn, jos niissä on luottamuksellisia tietoja. 2. Tulokset on toimitettava asianmukaisessa teknisessä muodossa kullekin 5 artiklassa tarkoitetulle moduulille määrätyssä määräajassa, joka lasketaan viiteajanjakson päättymisestä ja joka voi olla enintään 18 kuukautta. Lisäksi on toimitettava pieni määrä arvioituja ennakkotuloksia kullekin 5 artiklassa tarkoitetulle moduulille määrätyssä määräajassa, joka lasketaan viiteajanjakson päättymisestä ja joka voi olla enintään 10 kuukautta. 10 artikla Jäsenvaltioiden on toimitettava komissiolle tämän pyynnöstä kaikki ne merkitykselliset tiedot, jotka koskevat tämän asetuksen täytäntöönpanoa jäsenvaltioissa. 11 artikla 1. Siirtymäkauden aikana voidaan hyväksyä poikkeuksia liitteiden määräyksiin, jos kansallisia tilastojärjestelmiä on mukautettava merkittävästi. 2. Jäsenvaltiolle voidaan myöntää lisäsiirtymäkausi tilastojen laatimiseksi, jos tämän asetuksen säännösten noudattaminen on mahdotonta siksi, että jäsenvaltiolle on myönnetty poikkeuksia tilastointiin tarkoitettujen yritysrekisterien laatimisen yhteensovittamisesta yhteisössä 22 päivänä heinäkuuta 1993 annetun neuvoston asetuksen (ETY) N:o 2186/93 (14) mukaisesti. 3. Jäsenvaltioiden on sovellettava täysimääräisesti tästä asetuksesta johtuvia velvoitteita viimeistään siirtymäkauden loppuun mennessä. 12 artikla Komissio vahvistaa 13 artiklassa säädettyä menettelyä noudattaen tämän asetuksen soveltamista koskevat yksityiskohtaiset säännöt, mukaan lukien ne toimenpiteet, joilla tietojen keruu ja tilastollinen käsittely sekä tulosten käsittely ja toimittaminen mukautetaan taloudelliseen ja tekniseen kehitykseen, ottaen huomioon se periaate, että toimenpiteistä saadun hyödyn tulee olla niistä aiheutuvia kustannuksia suurempi, ja että niiden täytäntöönpanosta ei aiheudu merkittäviä lisäkuluja jäsenvaltioille eikä yrityksille, verrattuna tämän asetuksen alkuperäisiin säännöksiin ja erityisesti: i) ominaisuustietojen luetteloiden päivitys, yritysdemografiatilastot ja ennakkotulokset, jos tämä päivitys ei määrällisesti arvioiden edellytä tutkittavien yksiköiden määrän eikä näille yksiköille aiheutuvan rasitteen suhteetonta lisäämistä odotettuihin tuloksiin nähden (4 ja 9 artikla), ii) tilastojen laatimisen aikavälit (4 artikla), iii) ominaisuustietojen määritelmät ja niiden soveltuvuus tietyille toimialoille (4 artikla), iv) viiteajanjakson määritelmä (4 artikla), v) ennakkotulosten laatimisen ensimmäinen viitevuosi (9 artikla), vi) laadun arviointiperusteet (7 artikla), vii) tulosten erittely, erityisesti käytettävät luokitukset ja kokoluokkien yhdistelmät (8 artikla), viii) tulosten toimittamisen asianmukainen tekninen muoto (9 artikla), ix) tietojen toimittamisen määräaikojen päivittäminen (9 artikla), x) siirtymäkausi ja tämän asetuksen säännöksiin siirtymäkauden aikana myönnetyt poikkeukset (11 artikla). 13 artikla 1. Komissiota avustaa päätöksellä N:o 89/382/ETY, Euratom perustettu tilasto-ohjelmakomitea. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 14 artikla 1. Komissio esittää kolmen vuoden kuluessa tämän asetuksen voimaantulosta ja sen jälkeen kolmen vuoden välein Euroopan parlamentille ja neuvostolle selvityksen tämän asetuksen nojalla laadituista tilastoista ja erityisesti niiden laadusta ja yrityksille aiheutuvasta rasitteesta. 2. Komissio ehdottaa 1 kohdassa tarkoitetuissa selvityksissään tarpeellisiksi katsomiaan muutoksia. 15 artikla Direktiivejä N:o 64/475/ETY ja N:o 72/221/ETY ei enää sovelleta sen jälkeen, kun kaikki viitevuoden 1994 tiedot on toimitettu. 16 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1996. Neuvoston puolesta S. BARRETT Puheenjohtaja (1) EYVL N:o C 146, 13.6.1995, s. 6 (2) EYVL N:o C 96, 1.4.1996, s. 236 (3) EYVL N:o C 236, 11.9.1995, s. 61 (4) EYVL N:o C 297, 25.11.1989, s. 2 (5) EYVL N:o L 179, 1.7.1992, s. 131 (6) EYVL N:o L 222, 14. 8. 1978, s. 11 direktiivi sellaisena kuin se on viimeksi muutettuna direktiivillä 94/8/EY (EYVL N:o L 82, 25.3.1994, s. 33) (7) EYVL N:o L 161, 2.7.1993, s. 68 (8) EYVL N:o L 219, 28.8.1993, s. 1 (9) EYVL N:o L 49, 21.2.1989, s. 26 (10) yhteensovitetusta vuosittaisesta teollisuusinvestointeja koskevien tietojen keruusta 30 päivänä heinäkuuta 1964 annettu neuvoston direktiivi N:o 64/475/ETY (EYVL N:o L 131, 13.8.1964, s. 2193), direktiivi sellaisena kuin se on viimeksi muutettuna vuoden 1985 liittymisasiakirjalla. (11) yhteensovitetuista teollisuustoimintaa koskevista vuositilastokatsauksista 6 päivänä kesäkuuta 1972 annettu neuvoston direktiivi N:o 72/221/ETY (EYVL N:o L 133, 10.6.1972, s. 57), direktiivi sellaisena kuin se on viimeksi muutettuna vuoden 1985 liittymisasiakirjalla. (12) EYVL N:o L 181, 28.6.1989, s. 47 (13) EYVL N:o L 76, 30.3.1993, s. 1, asetus sellaisena kuin se on muutettuna vuoden 1994 liitymisasiakirjalla. (14) EYVL N:o L 196, 5.8.1993, s. 1 LIITE 1 VUOSITTAISTEN RAKENNETILASTOJEN YLEINEN MODUULI 1 jakso Tavoitteet Tämän liitteen tarkoituksena on määrittää yhteinen järjestelmä jäsenvaltioiden yritysten rakennetta, toimintoja, kilpailukykyä ja tuloksia koskevien yhteisön tilastojen keräämiselle, laatimiselle, toimittamisella ja arvioinnille. 2 jakso Alueet Laadittavat tilastot koskevat tämän asetuksen 2 artiklan i, ii ja iii alakohdassa tarkoitettuja alueita ja erityisesti arvonlisän ja sen pääasiallisten osatekijöiden analyysiä. 3 jakso Soveltamisala 1. Laaditaan tilastoja 9 jaksossa luetelluilta toimialoilta. 2. Tehdään koetutkimuksia 10 jaksossa luetelluilta toimialoilta. 4 jakso Ominaisuustiedot 1. Jäljempänä esitetyissä ominaisuustietojen ja tilastojen luetteloissa mainitaan tarvittaessa se tilastoyksikkötyyppi, josta tilastot laaditaan. 2. Tämän asetuksen 13 artiklassa säädettyä menettelyä noudattaen komissio vahvistaa NACE REV 1:n pääluokasta J laadittavista tilastoista ominaisuustietojen nimikkeet, jotka parhaiten vastaavat 3, 4 ja 5 kohdassa lueteltuja otsikoita. 3. Vuosittaiset demografiset tilastot: >TAULUKON PAIKKA> 4. Yritysten ominaisuustiedot, joista laaditaan vuosittaiset tilastot: >TAULUKON PAIKKA> 5. Ominaisuustiedot, joista laaditaan vuosittaiset aluetilastot: >TAULUKON PAIKKA> 6. Tehdään koetutkimuksia 10 jaksossa lueteltujen ominaisuustietojen osalta. 5 jakso Ensimmäinen viitevuosi Ensimmäinen viitevuosi, jolta tilastot laaditaan, on kalenterivuosi 1995. 6 jakso Selvitys tilastojen laadusta Kunkin 4 jakson 4 kohdassa luetellun ominaisuustiedon osalta jäsenvaltioiden on ilmoitettava tarkkuusaste suhteessa 95 prosentin luotettavuustasoon, mikä komission on esitettävä tämän asetuksen 14 artiklan mukaisessa selvityksessään, ottaen huomioon kyseisen artiklan soveltaminen kussakin jäsenvaltiossa. 7 jakso Tulosten tuottaminen 1. Tulokset on jaoteltava 9 jaksossa lueteltujen toimialaryhmien tasolle. 2. Tietyt tulokset on myös jaoteltava kunkin NACE REV 1:n pääluokkien C-G ryhmän osalta kokoluokkiin ja muiden pääluokkien osalta 9 jaksossa lueteltujen toimialaryhmien tasolle. 3. Aluetilastot on jaoteltava sekä NACE REV 1:n 2-numerotasolle (pääryhmä) että alueellisten yksiköiden nimikkeistön (NUTS) tasolle II. 8 jakso Tulosten toimittaminen 1. Tulokset on toimitettava 18 kuukauden kuluessa viiteajanjakson kalenterivuoden päättymisestä. 2. Seuraavia ominaisuustietoja koskevista yritystilastoista on toimitettava kansallisen tason ennakkotuloksia tai arvioita 10 kuukauden kuluessa viiteajanjakson kalenterivuoden päättymisestä: 12 11 0 (Liikevaihto) 16 11 0 (Työhön osallistuvien lukumäärä) Nämä ennakkotulokset on jaoteltava NACE REV 1:n 3-numerotasolle (ryhmä) lukuun ottamatta NACE REV 1:n pääluokkia H, I, J, ja K, joiden osalta tulokset on jaoteltava 9 jakson ryhmittelyn mukaisesti. 9 jakso Toimialaryhmät Seuraavat toimialaryhmät viittaavat NACE REV 1 -luokitukseen. PÄÄLUOKAT C, D, E ja F Mineraalien kaivu; teollisuus; sähkö-, kaasu- ja vesihuolto; rakentaminen. Yhteisön tason tilastojen laatimiseksi jäsenvaltiot toimittavat kansalliset tilastot NACE REV 1:n mukaisiin luokkiin jaoteltuina. PÄÄLUOKKA G Tukku- ja vähittäiskauppa; moottoriajoneuvojen sekä henkilökohtaisten esineiden ja kotitalousesineiden korjaus. Yhteisön tason tilastojen laatimiseksi jäsenvaltiot toimittavat kansalliset tilastot NACE REV 1:n mukaisiin luokkiin jaoteltuna. >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> 10 jakso Selvitykset ja koetutkimukset 1. Jäsenvaltioiden on toimitettava komissiolle selvitys NACE REV 1:n ryhmään 652, luokkaan 6602, pääryhmään 67 ja pääluokkiin M-O luokiteltavia tilastoyksiköitä koskevien tietojen määrittelystä, rakenteesta ja saatavuudesta. Komissio panee vireille näille toimialoille tämän asetuksen 13 artiklassa säädettyä menettelyä noudattaen koetutkimusohjelman, joka jäsenvaltioiden on tehtävä viimeistään viitevuodelta 1998. Koetutkimusten tarkoituksena on arvioida näiden toimialojen tilaston laatimiselle tarpeellisten tietojen keräämisen toteuttamismahdollisuudet ottamalla huomioon tiedoista saatavat hyödyt suhteessa tietojenkeruun kustannuksiin ja yrityksille tästä aiheutuvaan rasitteeseen. 2. Jäsenvaltioiden on toimitettava komissiolle 9 jaksossa luetelluilta toimialoilta selvitys seuraavassa lueteltujen ominaisuustietojen laskemiseksi tarvittavien tietojen saatavuudesta: >TAULUKON PAIKKA> Komissio panee vireille näille ominaisuustiedoille tämän asetuksen 13 artiklassa säädettyä menettelyä noudattaen koetutkimusohjelman, joka jäsenvaltioiden on tehtävä viimeistään viitevuodelta 1998. Koetutkimusten tarkoituksena on arvioida ominaisuustietojen laskemiseksi tarpeellisten tietojen keräämisen toteuttamismahdollisuudet ottamalla huomioon tiedoista saatavat hyödyt suhteessa tietojenkeruun kustannuksiin ja yrityksille tästä aiheutuvaan rasitteeseen. 3. NACE REV 1:n pääluokista G-K jäsenvaltiot toimittavat komissiolle selvityksen niiden tietojen saatavuudesta, joita tarvitaan tulosten erittelyssä sen mukaan, onko enemmistö yrityksen määräysvallasta GATS:ssa määritetyllä tavalla jäsenvaltion ulkopuolisella yrityksellä. Komissio hyväksyy tälle jaottelulle tämän asetuksen 13 artiklassa säädettyä menettelyä noudattaen koetutkimusohjelman, joka jäsenvaltioiden on tehtävä viimeistään viitevuonna 1998. Koetutkimusten tarkoituksena on määritellä tämän jaottelun tekemiselle tarpeellisten tietojen keräämisen toteuttamismahdollisuudet ottamalla huomioon tiedoista saatavat hyödyt suhteessa tietojenkeruun kustannuksiin ja yritykselle tästä aiheutuvaan rasitteeseen. 4. Komissio ilmoittaa neuvostolle mahdollisuuksista laatia tilastoja 1, 2 ja 3 kohdassa tarkoitetuista toimialoista, ominaisuustiedoista ja jaotteluista ja antaa samalla suosituksen, joka koskee näiden toimialojen, ominaisuustietojen ja jaottelujen lisäämistä osittain tai kokonaisuudessaan 4, 7 ja 9 jaksossa oleviin luetteloihin. 11 jakso Siirtymäkausi Tätä tässä liitteessä määriteltyä yleistä moduulia sovellettaessa siirtymäkausi ei saa olla pitempi kuin neljä vuotta 5 jaksossa tarkoitetuista tilastojen laatimisen ensimmäisistä viitevuosista lukien. LIITE 2 TEOLLISUUDEN RAKENNETILASTOJEN YKSITYISKOHTAINEN MODUULI 1 jakso Tavoitteet Tämän liitteen tarkoituksena on määrittää yhteinen järjestelmä teollisuuden rakennetta, toimintoja, kilpailukykyä ja tuloksia koskevien yhteisön tilastojen keräämiselle, laatimiselle, toimittamiselle ja arvioinnille. 2 jakso Alueet Laadittavat tilastot koskevat tämän asetuksen 2 artiklan i, ii, iii, iv ja v alakohdassa mainittuja alueita, ja erityisesti: - keskeistä luetteloa tilastoista teollisuustoiminnan rakenteen, toimintojen, tulosten ja kilpailukyvyn yksityiskohtaista analyysiä varten, - täydentävää tilastoluetteloa erityiskysymysten tutkimusta varten. 3 jakso Soveltamisala Tilastot on laadittava kaikista NACE REV 1:n pääluokkiin C, D ja E luokitelluista toimialoista. Nämä pääluokat kattavat mineraalien kaivun (C), teollisuuden (D) sekä sähkö-, kaasu- ja vesihuollon (E). Yritystilastot koskevat kaikkien niiden yritysten perusjoukkoa, joiden pääasiallinen toiminta luokitellaan pääluokkiin C, D ja E. 4 jakso Ominaisuustiedot 1. Jäljempänä luetelluissa ominaisuustietojen ja tilastojen luetteloissa mainitaan tarvittaessa ne tilastoyksikkötyypit, joista tilastot laaditaan, sekä se, laaditaanko tilastot vuosittain vai määrävuosin. Kursivoidut tilastoja ja ominaisuustietoja koskevat merkinnät sisältyvät myös yleisen moduulin luetteloihin. 2. Vuosittaiset demografiset tilastot: >TAULUKON PAIKKA> 3. Yritysten ominaisuustiedot, joista laaditaan vuosittaiset tilastot: >TAULUKON PAIKKA> 4. Yritysten ominaisuustiedot, joista laaditaan tilastot määrävuosin: >TAULUKON PAIKKA> 5. Ominaisuustiedot, joista laaditaan vuosittain aluetilastot: >TAULUKON PAIKKA> 6. Toimialayksikön ominaisuustiedot, joista laaditaan vuosittaiset tilastot: >TAULUKON PAIKKA> 7. Tehdään koetutkimuksia 9 jaksossa lueteltujen ominaisuustietojen osalta. 5 jakso Ensimmäinen viitevuosi 1. Ensimmäinen viitevuosi, jolta vuositilastot laaditaan, on kalenterivuosi 1995. Määrävuosin laadittavien tilastojen ensimmäiset viitevuodet määritellään alla ominaisuustietojen koodeilla: >TAULUKON PAIKKA> 2. Määrävuosittaiset tilastot laaditaan vähintään viiden vuoden välein. 6 jakso Selvitys tilastojen laadusta Kunkin keskeisen ominaisuustiedon osalta jäsenvaltioiden on ilmoitettava tarkkuusaste suhteessa 95 prosentin luotettavuustasoon, mikä komission on esitettävä tämän asetuksen 14 artiklan mukaisessa selvityksessään, ottaen huomioon kyseisen artiklan soveltamisen kussakin jäsenvaltiossa. Komissio päättää tämän asetuksen 13 artiklassa säädettyä menettelyä noudattaen keskeiset ominaisuustiedot. 7 jakso Tulosten tuottaminen 1. Tulokset on jaoteltava NACE REV 1:n 4-numerotasolle (luokka). 2. Tietyt tulokset on jaoteltava myös kokoluokkiin ja NACE REV 1:n 3-numerotasolle (ryhmä). 3. Tietyt tulokset on jaoteltava myös julkisen ja yksityisen sektorin yritysten kesken NACE REV 1:n 3-numerotasolle (ryhmä). 4. Toimialayksiköistä laadittavien tilastojen tulokset on jaoteltava NACE REV 1:n 4-numerotasolle (luokka). 5. Aluetilastojen tulokset on jaoteltava yhtäaikaisesti NACE REV 1:n 2-numerotasolle ja alueellisten yksiköiden nimikkeistön (NUTS) tasolle II. 6. Ympäristönsuojelun investointeja koskevasta ominaisuustiedosta 21 11 0 saadut tulokset on laadittava seuraavien NACE REV 1:n ryhmien osalta: Pääluokka C Välitaso DA Välitasot DB+DC Välitaso DD Välitaso DE Välitaso DF Välitasot DG+DH Välitaso DI Pääryhmä 27 Pääryhmä 28 Välitasot DK+DL+DM+DN Pääryhmä 40 Pääryhmä 41. 8 jakso Tulosten toimittaminen Tulokset on toimitettava 18 kuukauden kuluessa viiteajanjakson kalenterivuoden päättymisestä. Kansalliset ennakkotulokset tai estimaatit on toimitettava 10 kuukauden kuluessa viiteajanjakson kalenterivuoden päättymisestä 4 jakson 3 kohdassa tarkoitetuista yritystilastoista, jotka laaditaan seuraavista ominaisuustiedoista: >TAULUKON PAIKKA> Nämä ennakkotulokset on jaoteltava NACE REV 1:n 3-numerotasolle (ryhmä). 9 jakso Selvitykset ja koetutkimukset Jäsenvaltioiden on toimitettava komissiolle selvitys seuraavien ominaisuustietojen tulosten laadinnassa tarvittavien tietojen saatavuudesta: >TAULUKON PAIKKA> Komissio panee vireille näille ominaisuustiedoille tämän asetuksen 13 artiklassa säädettyä menettelyä noudattaen koetutkimusohjelman, joka jäsenvaltioiden on tehtävä viimeistään viitevuodelta 1998. Koetutkimusten tarkoituksena on arvioida ominaisuustietojen laskemiseksi tarpeellisten tietojen keräämisen toteuttamismahdollisuudet ottamalla huomioon tiedoista saatavat hyödyt tietojenkeruun kustannuksiin ja yrityksille tästä aiheutuvaan rasitteeseen. Komissio ilmoittaa neuvostolle mahdollisuuksista laatia tilastoja näistä ominaisuustiedoista ja antaa samalla suosituksen, joka koskee näiden ominaisuustietojen lisäämistä osittain tai kokonaisuudessaan 4 jaksossa oleviin luetteloihin. 10 jakso Siirtymäkausi Sovellettaessa tätä tässä liitteessä määriteltyä yksityiskohtaista moduulia siirtymäkausi ei saa olla pitempi kuin neljä vuotta 5 jaksossa tarkoitetuista tilastojen laatimisen ensimmäisistä viitevuosista lukien. LIITE 3 KAUPAN RAKENNETILASTOJEN YKSITYISKOHTAINEN MODUULI 1 jakso Tavoitteet Tämän liitteen tarkoituksena on määritellä yhteinen järjestelmä kaupan rakennetta, toimintoja, kilpailukykyä ja tuloksia koskevien yhteisön tilastojen keräämiselle, laatimiselle, toimittamiselle ja arvioinnille. 2 jakso Alueet Laadittavat tilastot koskevat tämän asetuksen 2 artiklan i, ii, iii ja vi alakohdassa mainittuja alueita, ja erityisesti: - kaupan verkoston rakennetta ja sen kehitystä, - kaupan yritysten toimintaa ja myynnin muotoja sekä toimitus- ja myyntitapoja. 3 jakso Soveltamisala 1. Tilastot on laadittava kaikista NACE REV 1:n pääluokkaan G luokiteltavista toimialoista. Tähän pääluokkaan kuuluvat tukku- ja vähittäiskauppa; moottoriajoneuvojen, moottoripyörien sekä henkilökohtaisten ja taloustavaroiden korjaus. Yritystilastot koskevat kaikkien niiden yritysten perusjoukkoa, joiden pääasiallinen toiminta luokitellaan pääluokkaan G. 2. Jos NACE REV 1:n pääluokan G jossain pääryhmässä liikevaihdon kokonaismäärä ja työhön osallistuvien henkilöiden lukumäärä edustaa jäsenvaltiossa yleensä alle 1 %:a yhteisön kokonaismäärästä, tässä liitteessä tarkoitettuja tietoja, jotka eivät kuulu liitteeseen 1, ei tarvitse kerätä tämän asetuksen mukaisesti. 3. Jos yhteisön politiikka sitä edellyttää, komissio voi, tämän asetuksen 13 artiklassa säädettyä menettelyä noudattaen, pyytää 2 kohdassa tarkoitettujen tietojen tilapäistä keräämistä. 4 jakso Ominaisuustiedot 1. Jäljempänä luetelluissa ominaisuustietojen ja tilastojen luetteloissa mainitaan tarvittaessa ne tilastoyksikkötyypit, joista tilastot laaditaan, sekä se, laaditaanko tilastot vuosittain vai määrävuosin. Kursivoidut ominaisuustietoja ja tilastoja koskevat merkinnät sisältyvät myös yleisen moduulin luetteloihin. 2. Vuosittaiset demografiset tilastot: >TAULUKON PAIKKA> 3. Yritysten ominaisuustiedot, joista laaditaan vuosittaiset tilastot: >TAULUKON PAIKKA> 4. Yritysten ominaisuustiedot, joista laaditaan tilastot määrävuosin: >TAULUKON PAIKKA> 5. Ominaisuustiedot, joista laaditaan vuosittaiset aluetilastot: >TAULUKON PAIKKA> 6. Ominaisuustiedot, joista laaditaan aluetilastot määrävuosin: >TAULUKON PAIKKA> 7. Tehdään koetutkimuksia 9 jaksossa luetelluista ominaisuustiedoista. 5 jakso Ensimmäinen viitevuosi 1. Ensimmäinen viitevuosi, jolta vuosittaiset tilastot laaditaan, on kalenterivuosi 1995. Määrävuosin laadittavien tilastojen ensimmäiset viitevuodet mainitaan jäljempänä kustakin sellaisesta NACE REV. 1:n pääryhmästä, josta tietoja kerätään, sekä määrävuosittaisten aluetilastojen osalta: >TAULUKON PAIKKA> 2. Määrävuosin laadittavat tilastot laaditaan viiden vuoden välein. 6 jakso Selvitys tilastojen laadusta Kunkin keskeisen ominaisuustiedon osalta jäsenvaltioiden on ilmoitettava tarkkuusaste suhteessa 95 prosentin luotettavuustasoon, mikä komission on esitettävä tämän asetuksen 14 artiklan mukaisessa selvityksessään, ottaen huomioon tämän artiklan soveltamisen kussakin jäsenvaltiossa. Komissio päättää tämän asetuksen 13 artiklassa säädettyä menettelyä noudattaen keskeiset ominaisuustiedot. 7 jakso Tulosten tuottaminen 1. Yhteisön yleisten tulosten laatimiseksi jäsenvaltioiden on tuotettava kansalliset osatulokset jaoteltuina NACE REV 1:n luokkien mukaan. 2. Tietyt tulokset on jaoteltava myös kokoluokkiin kunkin NACE REV 1:n ryhmän osalta. 3. Aluetilastot on jaoteltava yhtäaikaisesti sekä kullekin NACE REV 1:n 3-numerotasolle (ryhmä) että alueellisten yksiköiden nimikkeistön (NUTS) tasolle II. 4. Määrävuosin laadittavien aluetilastojen soveltamisala vastaa niiden paikallisten yksiköiden perusjoukkoa, joiden pääasiallinen toiminta luokitellaan pääluokkaan G. Soveltamisala voidaan kuitenkin rajoittaa niihin paikallisiin yksiköihin, jotka kuuluvat NACE REV 1:n pääluokkaan G luokiteltaviin yrityksiin, jos tämä perusjoukko kattaa yli 95 % koko soveltamisalasta. Tämä suhde lasketaan yritysrekisteristä saatavien työllistämistä koskevien ominaisuustietojen perusteella. 8 jakso Tulosten toimittaminen 1. Tulokset on toimitettava 18 kuukauden kuluessa viiteajanjakson kalenterivuoden päättymisestä. 2. Kansalliset ennakkotulokset tai estimaatit on toimitettava 10 kuukauden kuluessa viiteajanjakson kalenterivuoden päättymisestä niistä yritystilastoista, jotka laaditaan seuraavista ominaisuustiedoista: 12 11 0 (Liikevaihto) 16 11 0 (Työhön osallistuvien lukumäärä) Nämä ennakkotulokset on jaoteltava NACE REV 1:n 3-numerotasolle (ryhmä). 9 jakso Selvitykset ja koetutkimukset Jäsenvaltioiden on toimitettava komissiolle selvitys seuraavien ominaisuustietojen tulosten laadinnassa tarvittavien tietojen saatavuudesta: >TAULUKON PAIKKA> Komissio panee vireille näille ominaisuustiedoille tämän asetuksen 13 artiklassa säädettyä menettelyä noudattaen koetutkimusohjelman, joka jäsenvaltioiden on tehtävä viimeistään viitevuodelta 1998. Näiden koetutkimusten tarkoituksena on arvioida näiden ominaisuustietojen laskemiseksi tarpeellisten tietojen keräämisen toteuttamismahdollisuudet ottamalla huomioon tiedoista saatavat hyödyt suhteessa tietojenkeruun kustannuksiin ja yrityksille tästä aiheutuvaan rasitteeseen. Komissio ilmoittaa neuvostolle mahdollisuuksista laatia tilastoja näistä ominaisuustiedoista ja antaa samalla suosituksen, joka koskee näiden ominaisuustietojen lisäämistä osittain tai kokonaisuudessaan 4 jaksossa oleviin luetteloihin. 10 jakso Siirtymäkausi Sovellettaessa tätä tässä liitteessä määriteltyä yksityiskohtaista moduulia siirtymäkausi ei saa olla pitempi kuin neljä vuotta 5 jaksossa tarkoitetuista tilastojen laatimisen ensimmäisistä viitevuosista lukien. LIITE 4 RAKENTAMISEN RAKENNETILASTOJEN YKSITYISKOHTAINEN MODUULI 1 jakso Tavoitteet Tämän liitteen tarkoituksena on määrittää yhteinen järjestelmä rakentamisen rakennetta, toimintoja, kilpailukykyä ja tuloksia koskevien yhteisön tilastojen keräämiselle, laatimiselle, toimittamiselle ja arvioinnille. 2 jakso Alueet Laadittavat tilastot koskevat tämän asetuksen 2 artiklan i, ii, iii, iv ja v alakohdassa mainittuja alueita, ja erityisesti: - keskeisiä tilastoja rakennustoiminnan rakenteen, toimintojen, tulosten ja kilpailukyvyn yksityiskohtaista analyysia varten, - täydentävää luetteloa tilastoista erityiskysymysten tutkimista varten. 3 jakso Soveltamisala 1. Tilastot on laadittava kaikista NACE REV 1:n pääluokkaan F luokiteltavista toimialoista. Yritystilastot koskevat kaikkien niiden yritysten perusjoukkoa, joiden pääasiallinen toiminta luokitellaan pääluokkaan F. 2. Jos NACE REV 1:n pääluokan F jossain pääryhmässä liikevaihdon kokonaismäärä ja työhön osallistuvien henkilöiden lukumäärä edustaa jäsenvaltiossa yleensä alle 1 %:a Euroopan yhteisön kokonaismäärästä, tässä liitteessä tarkoitettuja tietoja, jotka eivät kuulu liitteeseen 1, ei tarvitse kerätä tämän asetuksen mukaisesti. 3. Jos yhteisön politiikka sitä edellyttää, komissio voi, tämän asetuksen 13 artiklassa säädettyä menettelyä noudattaen, pyytää 2 kohdassa tarkoitettujen tietojen tilapäistä keräämistä. 4 jakso Ominaisuustiedot 1. Jäljempänä luetelluissa ominaisuustietojen ja tilastojen luetteloissa mainitaan tarvittaessa ne tilastoyksikkötyypit, joista tilastot laaditaan, sekä se, laaditaanko tilastot vuosittain vai määrävuosin. Kursivoidut tilastoja ja ominaisuustietoja koskevat merkinnät sisältyvät myös yleisen moduulin luetteloihin. 2. Vuosittaiset demografiset tilastot: >TAULUKON PAIKKA> 3. Yritysten ominaisuustiedot, joista laaditaan vuosittaiset tilastot: >TAULUKON PAIKKA> 4. Ominaisuustiedot, joista laaditaan vuosittaiset aluetilastot: >TAULUKON PAIKKA> 5. Ominaisuustiedot, joista laaditaan vuosittaiset aluetilastot: >TAULUKON PAIKKA> 6. Toimialayksiköiden ominaisuustiedot, joista laaditaan vuosittaiset tilastot: >TAULUKON PAIKKA> 7. Tehdään koetutkimuksia 9 jaksossa luetelluista ominaisuustiedoista. 5 jakso Ensimmäinen viitevuosi 1. Ensimmäinen viitevuosi, jolta vuosittaiset tilastot laaditaan, on kalenterivuosi 1995. Määrävuosin laadittavien tilastojen ensimmäiset viitevuodet mainitaan alla ominaisuustietojen koodeilla: >TAULUKON PAIKKA> 2. Määrävuosittain tilastot laaditaan vähintään viiden vuoden välein. 6 jakso Selvitys tilastojen laadusta Kunkin keskeisen ominaisuustiedon osalta jäsenvaltioiden on ilmoitettava tarkkuusaste suhteessa 95 prosentin luotettavuustasoon, mikä komission on esitettävä tämän asetuksen 14 artiklan mukaisessa selvityksessään, ottaen huomioon tämän artiklan soveltamisen kussakin jäsenvaltiossa. Komissio päättää tämän asetuksen 13 artiklassa säädettyä menettelyä noudattaen keskeiset ominaisuustiedot. 7 jakso Tulosten tuottaminen 1. Tilastot, lukuun ottamatta ominaisuustietoja 22 11 0, 22 12 0, 15 42 0, 15 44 1 ja 15 44 2, on jaoteltava NACE REV 1:n 4-numerotasolle (luokka). Tulokset, jotka koskevat ominaisuustietoja 15 42 0, 15 44 1 ja 15 44 2, on jaoteltava NACE REV 1:n 3-numerotasolle (ryhmä). Tulokset, jotka koskevat ominaisuustietoja 22 11 0 ja 22 12 0, on jaoteltava NACE REV 1:n 2-numerotasolle (pääryhmä). 2. Tietyt tulokset on jaoteltava myös kokoluokkiin kullekin NACE REV 1:n 3-numerotasolle (ryhmä). 3. Tietyt tulokset on jaoteltava myös julkisen ja yksityisen alan yritysten kesken NACE REV 1:n 3-numerotasolle (ryhmä). 4. Toimialayksiköistä laadittavat tilastot on jaoteltava NACE REV 1:n 4-numerotasolle (luokka). 5. Aluetilastot on jaoteltava NACE REV 1:n 2-numerotasolle (pääryhmä) ja alueellisten yksiköiden nimikkeistön (NUTS) tasolle II. 8 jakso Tulosten toimittaminen Tulokset on toimitettava 18 kuukauden kuluessa viiteajanjakson kalenterivuoden päättymisestä. Kansalliset ennakkotulokset tai estimaatit on toimitettava 10 kuukauden kuluessa viiteajanjakson kalenterivuoden päättymisestä niistä yritystilastoista, jotka laaditaan seuraavista ominaisuustiedoista: >TAULUKON PAIKKA> Nämä ennakkotulokset on jaoteltava NACE REV 1:n 3-numerotasolle (ryhmä). 9 jakso Selvitykset ja koetutkimukset Jäsenvaltioiden on toimitettava komissiolle selvitys seuraavien ominaisuustietojen tulosten laadinnassa tarvittavien tietojen saatavuudesta: >TAULUKON PAIKKA> Komissio panee vireille näille ominaisuustiedoille tämän asetuksen 13 artiklassa säädettyä menettelyä noudattaen koetutkimusohjelman, joka jäsenvaltioiden on tehtävä viimeistään viitevuodelta 1998. Koetutkimusten tarkoituksena on arvioida näiden ominaisuustietojen laskemiseksi tarpeellisten tietojen keräämisen toteuttamismahdollisuudet ottamalla huomioon tiedoista saatavat hyödyt suhteessa tietojenkeruun kustannuksiin ja yrityksille tästä aiheutuvaan rasitteeseen. Komissio ilmoittaa neuvostolle mahdollisuuksista laatia tilastoja näistä ominaisuustiedoista ja antaa samalla suosituksen, joka koskee näiden ominaisuustietojen lisäämistä osittain tai kokonaisuudessaan 4 jaksossa oleviin luetteloihin. 10 jakso Siirtymäkausi Sovellettaessa tätä tässä liitteessä määriteltyä yksityiskohtaista moduulia siirtymäkausi ei saa olla pitempi kuin neljä vuotta 5 jaksossa tarkoitetuista tilastojen laatimisen ensimmäisistä viitevuosista lukien.